આ મંદિરમાં દર વર્ષે ચમત્કારિક તુલા ગુરૂ પૂર્ણિમાના દિવસે ૧૧ પ્રકારના ધાન્ય ૫ – ૫ ગ્રામ તોલીને નાની કપડાની પોટલીઓ બનાવી ભગવાનના વાઘાથી બાંધી તેને એક નવી માટલીમાં માંટીથી ભરીને તેમાં આ પોટલીઓ મૂકીને તેનું મુખ માતાજીની સાડીથી બંધ કરી ઠાકોરજી પાસે મુકવામાં આવે છે. અષાઢ વદ એકમના દિવસે ગ્રામજનો અને સત્સંગીઓની હાજરીમાં બધા અનાજ તોલવામાં આવે છે અને બાજરીના વજનથી આખા વર્ષનો વરસાદનો વર્તારો અષાઢ વદ બીજના દિવસે બહાર પાડવામાં આવે છે જેમાં ભગવાનની મરજી થાય છે. અને આ સચોટ હોય છે. જેની જાહેરાત વર્તમાનપત્રો પણ કરે છે.